JAS วิ่งกว่า 3% รับ “พิชญ์” ยันไม่แปลง W3 โบรกฯ มองผลงานแกร่ง-เทคนิคขาขึ้น
JAS วิ่งกว่า 3% รับ "พิชญ์" ยันไม่แปลง W3 โบรกฯ มองผลงานแกร่ง-เทคนิคขาขึ้น ล่าสุดอยู่ที่ 4.10 บาท บวก 0.12 บาท หรือ 3.02% มูลค่าซื้อขาย 786.79 ล้านบาท
JAS วิ่งกว่า 3% รับ "พิชญ์" ยันไม่แปลง W3 โบรกฯ มองผลงานแกร่ง-เทคนิคขาขึ้น ล่าสุดอยู่ที่ 4.10 บาท บวก 0.12 บาท หรือ 3.02% มูลค่าซื้อขาย 786.79 ล้านบาท
8 มิ.ย. 2563

ผู้สื่อข่าวรายงานว่า ราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 11.11 น. อยู่ที่ 4.10 บาท บวก 0.12 บาท หรือ 3.02% สูงสุดที่ 4.18 บาท ต่ำสุดที่ 4.08 บาท ด้วยมูลค่าซื้อขาย 786.79 ล้านบาท

โดยหนังสือพิมพ์รายงานเช้านี้ว่า นายพิชญ์ โพธารามิก ผู้ถือหุ้นใหญ่ JAS ยืนยันว่าจะไม่ใช้สิทธิแปลงสภาพใบสำคัญแสดงสิทธิซื้อหุ้นสามัญขครั้งที่ 3 (JAS-W3) จำนวน 900 ล้านหน่วย ซึ่งมีกำหนดใช้สิทธิครั้งสุดท้ายในวันที่ 3 ก.ค.63 เนื่องจาก JAS ยังมีกระแสเงินสดแข็งแกร่ง ซึ่งการที่ไม่แปลงสภาพ JAS-W3 ก็จะทำให้ไม่ต้องเพิ่มหุ้นใหม่เข้ามาอีก และทำให้กำไรต่อหุ้นอยู่ในระดับสูง
ทั้งนี้ JAS-W3 กำหนดวันสุดท้ายที่สามารถซื้อขายได้ คือ วันที่ 9 มิ.ย.63 กำหนดระยะเวลาการหยุดพักการซื้อขายใบสำคัญแสดงสิทธิ (การขึ้นเครื่องหมาย SP) ในวันที่ 10 มิ.ย.-3 ก.ค.63 และกำหนดวันปิดสมุดทะเบียนเพื่อพักการโอนใบสำคัญแสดงสิทธิเป็นวันที่ 12 มิ.ย.-3 ก.ค.63
ด้าน บล.เอเอสแอล ระบุในบทวิเคราะห์ว่า JAS วางแผนดำเนินธุรกิจ 5 ปีข้างหน้า (ปี 63-67) ตั้งเป้ารายได้ทะยานสู่ 5 หมื่นล้านบาท และมีลูกค้ารับบริการ 3BB เพิ่มเป็น 5 ล้านราย และมีลูกค้าจาก 3BB TV เป็น 3 ล้านราย หลังจากบริษัทร่วมมือกับผู้ประกอบการด้านบรอดแบนด์จากประเทศเกาหลีใต้ KT Corporation และความร่วมมือกับบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รวมไปถึงได้รับสิทธิเอ็กซ์คลูซีฟคอนเทนต์จาก HBO
สำหรับภาพรวมของอุตสาหกรรมบรอดแบนด์มีแนวโน้มจะเติบโตอีกมาก เนื่องจากในปัจจุบันมีอัตราผู้ใช้บรอดแบนด์เพียง 40% เมื่อเทียบกับจำนวนครัวเรือนทั้งประเทศ และยังมีอัตราค่าบริการที่อยู่ในระดับต่ำที่ 17 เหรียญสหรัฐฯต่อเดือน เมื่อเทียบกับกลุ่มประเทศในภูมิภาคที่มีการเข้าถึงบรอดแบนด์ในอัตรามากกว่าและมีค่าบริการที่สูงกว่า
ส่วนแนวโน้มผลประกอบการในปีนี้ คาดว่าจะมีรายได้ราว 2 หมื่นล้านบาท จากการเพิ่มลูกค้า 3BB อีก 3 แสนราย มาอยู่ที่ 3.48 ล้านราย ส่งผลต่อการให้บริการลูกค้าแบบ Fiber Optic มากขึ้น ทั้งนี้จะมีการร่วมขยายธุรกิจร่วมกับ 3BB และ DTAC ที่จะเริ่มให้บริการไตรมาส 2/63 เป็นต้นไป
นอกจากนี้ ด้านเทคนิค มีสัญญาณแท่งเทียนเรียงตัว Lower Up ขึ้นทดสอบผ่านยืน SMA 10 วัน และ 25 วัน ขึ้นมาเป็นสัญญาณซื้อ แนวโน้มกลับตัวขึ้นเพื่อปิด Gap ขาลง 4.08 ผ่านยืนมั่นคงเป็นสัญญาณบวกยืนยันการสิ้นสุดรอบขาลง และมีโอกาสสร้างกรอบแกว่งตัวขาขึ้น แนวต้านจุดทดสอบ SMA 25 วัน และ 75 วัน ตามลำดับ แนวรับระหว่างวันเน้นยืน SMA 25 วัน ทั้งนี้ ให้แนวรับ  3.92/3.82 แนวต้าน 4.04/4.14/4.34 และตัดขาดทุน &lt;3.82